Puent Margit

O puent Margit (en hongaro Margit híd) ye un puent d'a ciudat de Budapest, Hongría, que conecta Buda con Pest trescruzando o río Danubio. Ye o segundo mas septentrional y o segundo mas antigo d'os puents de Budapest. Fue disenyato por o incheniero francés Ernest Goüin y construyito por a suya empresa constructora, Maison Ernest Goüin et Cie., entre os anyos 1872 y 1876. O incheniero que dirichió o prochecto estió Émile Nouguier. O puent Margit estió o segundo puent permanent construyito en Budapest dimpués d'o puent d'as Cadenas. Iste puent permite amás acceder a la isla Margit que se troba en o centro d'o río. As suyas dos partis forman un anglo de 165 graus en o centro d'o qualo sale un brazo que leva ta la isla. A razón ta ista inusual cheometría ye que a chicota extensión que une o puent con a isla s'incluyó ascape en o disenyo orichinal d'o puent, pero no se construyió dica dos decadas dimpués por a manca de diners. O puent remata en cada canto d'o río en: Jászai Mari tér (en a parti norte d'o Grand Boulevard) en Pest. O parque Germanus Gyula (parada Szentendre d'o HÉV; os banyos Lukács y os banyos Király se troban amán) en Buda. A suya largaria total ye de 637,5 m y tien una amplaria de 25 m. Vinclos externos Se veigan as imáchens de Commons sobre o puent Margit.